Hans J. Eriksen

Hans Johannes Andreas Eriksen (, født 27. mars 1936 i samebygda Sirbmá i Tana kommune i Finnmark, død 1. oktober 2020) var en norsk samisk politiker, som representerte Fremskrittspartiet. Han ble valgt inn på Sametinget for perioden 2009–2013, der han var medlem av i oppvekst-, omsorgs- og utdanningskomiteen.

Biografi
Eriksen hadde bakgrunn som lærer, og hadde en bred bakgrunn fra skoleverket. Fra 1959 til 1967 var han lærer ved Den Samiske Folkehøgskole i Karasjok, og i denne perioden var han også lærer ved Karasjok skole et år. Etter dette var han blant annet skolestyrer ved Karasjok skole, skolesjef i Karasjok kommune, skolesjef i Sør-Varanger kommune og rektor ved Manndalen skole i Kåfjord. 

Siden 1970-tallet hadde han også ulike verv i politikken. Han var regjeringsoppnevnt formann i Samisk Utdanningsråd fra 1976 til 1983, og satt i samme periode i Karasjok kommunestyre (1976–1979) og i Finnmark fylkesskolestyre for Arbeiderpartiet. Frem til 1985 satt han tolv år i styret for Den Samiske Folkehøgskole, hvorav den siste fireårsperioden som formann. Han var medlem av Norsk Sameråd frem til dette ble erstattet av Sametinget i 1989 og var formann i Samenes Landsforbund i til sammen ti år. Fra 2000 til 2003 var han fylkestingsrepresentant i Finnmark for Fremskrittspartiet, og fra 2006 til 2009 vararepresentant til Stortinget, men uten å måte på Stortinget. Fra 2000 til 2007 satt han i kommunestyret i Tana. 

Han hadde fire barn.

Referanser

Eksterne lenker 
 
 
  Hans J. Eriksen: – Hele livet forsvart samisk språk

Norske sametingspolitikere fra FrP
Samiske politikere
Lokalpolitikere i Tana
FrP-politikere i Finnmark
Lokalpolitikere i Karasjok
Ap-politikere i Finnmark
Norske skoleledere
Norske foreningspersoner
Personer fra Tana kommune
Vararepresentanter til Stortinget